stanford-oval/wikipedia huggingface dataset:
Einhard Bezzel

Einhard Bezzel vuonna 2018.
Einhard Bezzel (26. elokuuta 1934 – 16. toukokuuta 2022) oli saksalainen lintutieteilijä, kirjailija ja luontokuvaaja.
Bezzel oli perustamassa saksalaisten lintutieteilijöiden ja -harrastajien kattojärjestöä Dachverbandes Deutscher Avifaunisten (DDA) vuonna 1970. Bezzel toimi Saksan Lintutieteellisen Yhdistyksen aikakauslehden Journal für Ornithologien päätoimittajana vuosina 1971–1997, ja Der Falken päätoimittajana 1996–2007. Hän oli Saksan Lintutieteellisen Yhdistyksen varapuheenjohtaja vuodesta 1997 lähtien.
Bezzel kirjoitti yli 500 artikkelia ja osallistui useiden kirjojen kirjoittamiseen.
Teoksia

Verhaltensforschung : Das Verhalten der Tiere, 1967
Die Tafelente (Aythya ferina) , 1969
Vogelparadiese in Bayern, 1970
Verstummen die Vögel?, 1973
Belauschte Vogelwelt, 1973
Praktische Vogelkunde, 1974, yhdessä Gerhard Thielcken kanssa
Vogelleben – Spiegel unserer Umwelt, 1975
Ornithologie, 1977
Vögel Mittel- und Nordeuropas, 1978
Mein Hobby: Vögel beobachten, 1982
Kompendium der Vögel Mitteleuropas. Nonpasseriformes · Nichtsingvögel, 1985
Kompendium der Vögel Mitteleuropas. Passeres · Singvögel, 1993
Vogelfedern, 2003
Die BLV Enzyklopädie Vögel der Welt, 2004, yhdessä Christopher Perrinsin kanssa.
Eine kleine Nachtmusik

Eine kleine Nachtmusik, KV 525, (Pieni yösoitto) on Wolfgang Amadeus Mozartin jousiorkesterille säveltämä serenadi, jonka hän sävelsi vuonna 1787 Wienissä. Eine kleine Nachtmusik edustaa wieniläisklassismia. Serenadissa on neljä osaa.
Osat

Allegro
Romance: Andante
Menuetti ja Trio - Allegretto
Rondo - Allegro
Serenadin alkua
Zend

Zend tarkoittaa seuraavia asioita:
Zend Technologies, PHP-ohjelmointikieleen keskittynyt, monikansallinen, alkujaan israelilainen yritys
Zend Engine, mm. PHP-kielen ydin
Zend Framework, PHP-kielellä toteutettu ohjelmistokehys/luokkakirjasto web-ohjelmointiin
Zend Server, sovelluspalvelin PHP-ohjelmille
Zend Studio, PHP-ohjelmointiympäristö (IDE)
Zend-Avesta, zarathustralaisuuden pyhä kirjoitus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zend”, voi hakea sivunnimihaulla, laajalla sivunnimihaulla tai tekstihaulla.
Eungbongsan (Soul)

| Eungbongsan> 응봉산 |
| --- | --- |
 Näkymä Souliin vuoren pagodasta.
Korkeus:  95,3 m
Sijaintitiedot
 Koordinaatit: 37°32′N, 127°01′E 
Sijainti:  Eungbong-dong, Seongdong-gu, Soul, Etelä-Korea
Eungbongsan (kor. 응봉산) on 95,3 metriä korkea Han-jokea reunustava vuori Eungbong-dongissa, Seongdong-gussa, Soulissa, Etelä-Koreassa. Vuoren huipulla on perinteinen kahdeksankulmainen pagoda, josta on panoraamanäkymä Soulin keskustaan ja Gyeonggi-provinssiin.
Historia

Joseon-dynastian aikainen kuningas metsästi vuorella haukalla, josta vuori on myös saanut nimensä. Haukka on koreaksi Mae, josta tulee nimi Maebong, joka on hanjaksi Eungbong.
Zend Engine

Zend Engine on avoimen lähdekoodin komentosarjakielinen ydin, joka on tullut tutuksi etenkin PHP-ohjelmointikielen ytimenä. Zend Enginen kehitti alkujaan Andi Gutmans ja Zeev Suraski, ja se on nykyisin yksi Zend Technologiesin päätuotteista.
Ensimmäinen versio Zend Enginestä julkaistiin vuonna 1999 yhdessä PHP 4-version kanssa. Se oli kirjoitettu korkeasti optimoiduksi taustajärjestelmäksi, ja sitä oli mahdollisuus käyttää myös PHP:n ulkopuolisissa projekteissa. Suorituskyky, toimivuus ja laajennettavuus olivat myös keskeisessä osassa kehitystyötä.
Tällä hetkellä Zend Enginestä on versio 2, The Zend Engine II joka toimii PHP:n viidennen version ytimenä. Järjestelmää on ollut saatavilla ilmaiseksi vuodesta 2001 lähtien BSD:n tyylisellä lisenssillä, ja nykyisellään järjestelmää kehittävät useat ohjelmoijat ympäri maailmaa.
Ephel Duath

| Ephel Duath> Tiedot |
| --- | --- |
Toiminnassa:  1998–
Tyylilaji:  avant-garde jazz progressive metal post-metal black metal
Kotipaikka:  Padova, Italia
Laulukieli:  englanti
Jäsenet:  Davide Tiso, kitara   Luciano Lorusso George, laulu   Fabio Fecchio, basso   Sergio Ponti, live-rummut  
Entiset jäsenet:  Giuliano Mogicato, laulu, kitara ym.   Davide Piovesan   Davide Tolomei  
Levy-yhtiö:  , Code666   Earache Records  
Aiheesta muualla
ephelduath.net
Infobox OKNimi-testi OK: 
Ephel Duath on italialainen progressiivista metallia esittävä yhtye.
Historia

Ephel Duath perustettiin vuonna 1998 Padovassa, Italiassa. Yhtye aloitti studioprojektina Davide Tison (laulu, kitara, koskettimet) ja Giuliano Mogicaton (laulu, kitara, basso) ohjastuksella. Yhtyeen nimi tulee J.R.R. Tolkienin kirjasta "Taru sormusten herrasta".
Kun yhtye oli myynyt ensimmäistä - ja viimeistä - demoaan "Operaa" yli tuhat kappaletta, yhtye julkaisi debyyttialbuminsa "Phormulan" Code666 -levy-yhtiön nimissä vuonna 2000.
Tämän jälkeen Ephel Duath solmi sopimuksen Earache -levy-yhtiön kanssa ja julkaisi vuonna 2001 albumin "Rephormula", joka sisälsi debyyttialbumin lisäksi heidän "Opera" -demonsa.
Davide Tiso tahtoi nyt muuttaa yhtyeen kokoonpanoa. Hän halusi mukaan henkilöitä, joilla olisi hardcore punk-, jazz-, blues-, funk- ja progressive rock -vaikutteita. Niinpä yhtyeeseen otettiin Luciano George Lorusso lauluun, Davide Piovesan rumpuihin, Davide Tolomei puhtaisiin lauluihin ja Fabio Fecchio bassoon. Giuliano Mogicato ei ollut enää yhtyeessä mukana.
Tällä kokoonpanolla yhtye julkaisi albumin "The Painter's Palette" vuonna 2003.
Vuoden 2005 loppupuolella Ephel Duath julkaisi uuden albumin "Pain Necessary to Know". Tällä levyllä Davide Tolomei ei enää ollut mukana. Albumin äänitysten jälkeen rumpali Davide Piovesan erosi yhtyeestä ja hänet korvasi Sergio Ponti.
Myöhemmin basisti Fabio Fecchio erotettiin yhtyeestä.
Vuonna 2007 Ephel Duath julkaisi remix-albumin, "Pain Remixes the Known", levystä "Pain Necessary to Know".
Ephel Duath julkaisi uuden albuminsa "Through My Dog's Eyes" 26. tammikuuta 2009. Levyn äänitysten jälkeen laulaja Luciano George Lorusso joutui jättämään bändin.
Jäsenet > Nykyinen kokoonpano

Davide Tiso (1998 - ) Kitara, koskettimet, laulu
Marco Minnemann (2008 - ) Studiorummut
Sergio Ponti (2006 -) Live -rummut
Jäsenet > Entiset jäsenet

Fabio Fecchio (2003 - 2007) - Basso
Riccardo Pasini (2005) - Koskettimet
Davide Piovesan (2003 - 2005) - Rummut
Davide Tolomei (2003 - 2004) - Laulu
Giuliano Mogicato (1998 - 2001) - Kitara, basso, laulu
Luciano George Lorusso (2003 - 2008) – Laulu
Diskografia

Phormula (2000)
Rephormula (2001)
The Painter's Palette (2003)
Pain Necessary to Know (2005)
Pain Remixes the Known (2007) - Remix-albumi levystä "Pain Necessary to Know"
Through My Dog's Eyes (2009)
Hemmed By Light, Shaped By Darkness (2013)
Aiheesta muualla

Kotisivut
Ephel Duath MySpace
Zendan vanki

Zendan vanki voi tarkoittaa seuraavia:
Zendan vanki (The Prisoner of Zenda), Anthony Hopen romaani vuodelta 1894
Zendan vanki, Rex Ingramin mykkäelokuva vuodelta 1922
Zendan vanki, John Cromwellin elokuva vuodelta 1937
Zendan vanki, Richard Thorpen elokuva vuodelta 1952
Zendan vanki, Richard Quinen komediaelokuva vuodelta 1979
Zendan vanki, Leonard Lewisin tv-minisarja vuodelta 1984.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zendan vanki”, voi hakea sivunnimihaulla, laajalla sivunnimihaulla tai tekstihaulla.
Eteläjärvi (Tampere)

| Eteläjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°43′59″N, 23°55′13″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Velaattajärven valuma-alue (35.38)
Laskuoja:  oja Kiimajokeen 
Järvinumero:  35.381.1.003
Mittaustietoja
Pinnankorkeus:  114,7 m  
Rantaviiva:  1,388 km  
Pinta-ala:  10,717 ha  
Saaria:  ei saaria 
 fiEteläjärvi 
Eteläjärvi  on Pirkanmaalla Tampereella Velaattan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 10,7 hehtaaria ja se on 450 metriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Velaattajärven valuma-alueella (35.38), jonka Kiimajoen alueeseen (35.381) se kuuluu. Järven vedenpinnan korkeus on 114,7 metriä mpy.
Yleispesuaine

Yleispesuaine tai yleispuhdistusaine on pesuaine, joka on tarkoitettu erilaisten pintojen puhdistamiseen. Yleispesuaineiden koostumukset vaihtelevat, mutta yleensä ne sisältävät tensidejä ja vedenpehmennysaineita. Yleispesuaineella voi olla myös desinfioivia ominaisuuksia.
Zhao Shuang

Zhao Shuang (kiin. 赵 爽; s. 21. kesäkuuta 1990 Anda, Heilongjiang) on kiinalainen koripalloilija. Hän kilpaili vuoden 2012 kesäolympialaisissa Lontoossa. Hän kuului siellä kuudenneksi sijoittuneeseen Kiinan naisten joukkueeseen.
Yrjö II

Yrjö II tarkoittaa seuraavia hallitsijoita:
Yrjö II, Kreikan kuningas 1922–1923 ja 1935–1947
Yrjö II, Ison-Britannian kuningas, Hannoverin vaaliruhtinas 1727–1760
Yrjö II (k. 1914),  Sachsen-Meiningenin ruhtinas.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yrjö II”, voi hakea sivunnimihaulla, laajalla sivunnimihaulla tai tekstihaulla.
Yrjö I

Yrjö I tarkoittaa seuraavia hallisijoita:
Yrjö I (1660–1727), Hannoverin vaaliruhtinas, Ison-Britannian kuningas
Yrjö I (1845–1913), Kreikan kuningas
Juri Dolgoruki eli Yrjö I (n. 1099–1157), Kiovan ruhtinas
Yrjö (I) (1832–1904), Saksin kuningas
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yrjö I”, voi hakea sivunnimihaulla, laajalla sivunnimihaulla tai tekstihaulla.
Eugene de Blaas

Eugene de Blaas: Omakuva.
Eugene de Blaas : Kaksi venetsiatarta.
Eugene de Blaas tunnettu myös nimillä Eugen von Blaas ja Eugenio de Blaas (24. heinäkuuta 1843 Albano Laziale − 10. helmikuuta 1931 Venetsia) oli italialainen, klassisen koulukunnan taidemaalari. Hänen vanhempansa olivat itävaltalaisia ja Venetsia oli taiteilijan syntyessä osa Itävallan keisarikuntaa.
Elämänvaiheita

De Blaas syntyi taiteelliseen perheeseen. Hänen isänsä Karl von Blaas oli muotokuvamaalari, kuvanveistäjä ja hoiti professorin virkoja ensin Wienin ja myöhemmin Venetsian taideakatemioissa. Hänen veljensä Julius oli kuuluisa taistelumaalari ja sai myöhemmin Rooman taideakatemian professuurin.
Opetuksensa de Blaas sai pääasiassa isältään, sekä kotona että taideakatemiassa. Hän päätti ottaa aiheekseen venetsialaiset ja heidän elämänsä.  Hän kuvasi romantisoidusti kalastajia, veden kantajia ja pyykkäreitä. Kriitikko Luigi Chirtanin mukaan kukaan ei kuvaa Venetsiaa ja venetsialaisia yhtä kauniisti kuin de Blaas. Myös Britanniassa kiinnostuttiin de Blaasin taiteesta ja hänellä oli siellä säännöllisesti näyttelyitä vuosina 1875 - 1892.
Oleskellessaan Britanniassa de Blaas teki merkittävän sopimuksen taidevälitysliike Arthur Tooth & Sonin kanssa ja myöhemmin merkittävän välittäjän, T. MacLeanin kanssa. Hän matkusteli myös Ranskassa ja Belgiassa.
Aiheesta muualla

http://www.artsy.net/artist/eugene-de-blaas/works-for-sale
Egotaide

| Egotaide Huge L |
| --- | --- | --- |

Studioalbumin tiedot
 Äänitetty : 2009, Studio INIT, Helsinki
 Julkaistu: 21. lokakuuta 2009
 Formaatti: CD
 Tuottaja(t): Huge L
 Tyylilaji: rap
 Kesto: 42.41
 Levy-yhtiö: Monsp Records
Huge L:n muut julkaisut
| Laatuaika 2009 | Egotaide 2009 | Pro Amateur 2009 |
Egotaide on rap-artisti Huge L:n albumi, joka julkaistiin 21. lokakuuta 2009 levymerkillä Monsp Records. Albumi on nauhoitettu Studio INIT:ssä, joten se on Hugen ensimmäinen oikeassa studiossa tehty albumi. Albumi on lisäksi Hugen neljäs julkaisu vuonna 2009. Albumin on masteroinut Tommishock. Samana päivänä julkaistiin myös Huge L:n Mukamas Elektro -nimellä julkaistu albumi Pro Amateur.
Kappaleet

Tervetuloa – 0.40
Limited – 3.00
Olemisenmuoto – 2.26
PAMC – 4.38
Lähiö lupiini – 4.32
Puhallettu 25 sec. – 0.25
Autotune – 5.22
Vähän niinku – 4.36
Vaatekappale – 4.52
Pukeudun puhun nukun – 4.05
Qhan vittuilin part2 – 4.09
Egolooginen – 3.58
Arvostelut

Redrum-187:
Tuoreet Platat:
Aiheesta muualla

Albumin tiedot Levykauppa Äx:n (Arkistoitu – Internet Archive) -sivustolla
Albumin tiedot Meteli.net[vanhentunut linkki] -sivustolla
Eva Christensen

| Eva Christensen> Henkilötiedot |
| --- | --- |
Ammatti:  ääninäyttelijä
Näyttelijä
Aktiivisena:  2004–
Merkittävät roolit:  Ginrei (Giant Robo: The Animation) Kukuri Shirayama (Shrine of the Morning Mist)
Aiheesta muualla
IMDb 
Eva Christensen on yhdysvaltalainen ääninäyttelijä, joka tunnetaan Ginrein roolista OVA-sarjoissa Giant Robo: The Animation ja Ginrei Special.
Ura

Christensen aloitti ääninäyttelemisen animaatioissa tekemällä aluksi sivuääniä Pokémoniin ja sai myöhemmin merkittävämmän roolin Ginreinä Giant Robo: The Animationissa, jonka hän myöhemmin uusi Grinrei Specialissa vuonna 2005. Christensenillä oli pääosa myös animesarjassa Shrine of the Morning Mist. Ensimmäisen alkuperäisroolin hän teki Teini-ikäisiin mutanttininjakilpikonniin, toimiessaan sarjan kuudennen tuotantokauden aikana Viralin äänenä, joka oli yksi Turtlesien vihollisista.
Zhao Xing

Zhao Xing (kiina: 趙興, pinyin: Zhào Xīng, ? - 112 eaa.) oli Zhao Yingqin toinen poika ja Nanyuen neljäs hallitsija. Hänen hallintonsa alkoi vuonna 115 eaa. Ja päättyi kuolemaansa vuonna 112 eaa.
Yrjö Kesti

Yrjö Henrik Kesti (28. kesäkuuta 1885 Oulu − 9. lokakuuta 1960 Oulu) oli suomalainen maanviljelijä, toimittaja ja Suomen pienviljelijäin puolueen kansanedustaja 1930-luvulla.
Kestin vanhemmat olivat läkkiseppä Johan Kesti ja Maria Liisa Ojala. Hän asui Muhoksella ollen aluksi valtion metsätorppari ja siinä sivussa kalastaja, peltiseppä ja koskenlaskija. Myöhemmin hän toimi maanviljelijänä Muhoksella. Kesti oli Pohjanmaan pienviljelijä -lehden vastaavana toimittajana 1933−1934 ja Pohjanmaan Sana -lehden toimittajana 1940.
Kesti oli kansanedustajana 1930–1936 edustaen Oulun läänin eteläistä vaalipiiriä. Hän oli presidentin valitsijamies vuosien 1937, 1940 ja 1943 presidentinvaaleissa ja kuului Muhoksen kunnanvaltuustoon.
Eva Dahlbeck

Eva Dahlbeck
Eva Dahlbeck (8. maaliskuuta 1920 Tukholma – 8. helmikuuta 2008 Tukholma) oli ruotsalainen näyttelijä ja kirjailija. Hänet tunnetaan muun muassa pääosistaan Ingmar Bergmanin elokuvissa Odottavia naisia (1952), Rakkauden oppitunti (1954) ja Kesäyön hymyilyä (1955).
Dahlbeck syntyi Saltsjö-Duvnäsissä, lähellä Tukholmaa. Vuonna 1958 Cannesin elokuvajuhlilla hän voitti jaetun parhaan naisnäyttelijän palkinnon elokuvasta  Elämän kynnyksellä (1958). Vuonna 1965 hän voitti Guldbagge-palkinnon parhaasta naispääosasta elokuvassa Kissat (1965). Vuonna 1961 hänelle myönnettiin Eugene O'Neill -palkinto esiintymisistään teatterissa. Jätettyään näyttelemisen 1960-luvulla hän ryhtyi kirjoittamaan romaaneja ja runoja. Hänen viimeiseksi elokuvakseen jäi tanskalainen elokuva Tintomara (1970).
Aiheesta muualla

Eva Dahlbeck Internet Movie Databasessa. (englanniksi)
Emporia (Virginia)

| Emporia |
| --- | --- |
 Emporian keskustaa.

 Koordinaatit: 36°41′34″N, 77°32′17″W 
Valtio:  Yhdysvallat
Osavaltio:   Virginia
Piirikunta:  Emporia ei kuulu piirikuntaan
Pinta-ala:  
 – Kokonaispinta-ala:  18,05 km²
 – Josta vettä:  0,17 km² 
Korkeus:  39 m
Väkiluku (2010):  5 927
 – Väestötiheys:  298.98 as./km²
Aikavyöhyke:  UTC-5 (kesäaika UTC-4)
 
 emporia.va.us 
Infobox OKVirheellinen NIMI-arvo: 
Emporia on kaupunki Virginian osavaltiossa Yhdysvalloissa. Sen väkiluku oli vuoden 2010 väestönlaskennassa 5 927. Emporiaa ympäröi Greensvillen piirikunta. Kaupungin pormestarina toimii Carolyn Carey.
Väestö

Kaupungin asukkaista 63,21 prosenttia on afroamerikkalaisia, 28,02 prosenttia valkoisia, 0,26 prosenttia aasialaisia ja 0,07 prosenttia intiaaneja. 1,78 prosenttia asukkaista eivät ole Yhdysvaltain kansalaisia. Kaupungin väestön keski-ikä on 35,4 vuotta.
Kuvia kaupungista

Citizen’s National -pankki
Greensvillen piirikunnan oikeustalo kaupungissa.
Village Viewin kartano.
Aiheesta muualla

Kuvia tai muita tiedostoja aiheesta Emporia (Virginia) Wikimedia Commonsissa
Kaupungin kotisivut
Zendan vanki (vuoden 1979 elokuva)

| Zendan vanki> The Prisoner of Zenda |
| --- | --- |

Ohjaaja:  Richard Quine
Käsikirjoittaja:  Dick Clement
Tuottaja:  Walter Mirisch
Säveltäjä:  Henry Mancini
Kuvaaja:  Arthur Ibbetson
Valmistustiedot
Valmistusmaa:  Yhdysvallat
Tuotantoyhtiö:  Mirisch Production Company
Levittäjä:  
Kesto:  108 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKVirheellinen NIMI-arvo: 
Zendan vanki (tai Peter Sellers & Peter Sellers Zendan vanki, engl. The Prisoner of Zenda) on Richard Quinen ohjaama yhdysvaltalainen komediaelokuva vuodelta 1979. Se perustuu väljästi moneen kertaan filmattuun Anthony Hopen seikkailuromaaniin vuodelta 1894. Peter Sellers esittää siinä lontoolaista vossikankuljettajaa, joka värvätään yhdennäköisyytensä vuoksi kaksoisolennoksi kuvitteellisen Ruritanian kuningaskunnan hallitsijalle tämän turvallisuuden takaamiseksi. Muissa pääosissa näyttelevät Lynne Frederick, Lionel Jeffries, Elke Sommer ja Gregory Sierra.
Vastaanotto

Video-oppaassa vuodelta 1994 Bello Romano antoi elokuvalle kaksi tähteä viidestä ja valitteli, ettei seikkailuelokuvina neljästi aiemmin filmatisoitu tarina oikein sovellu komediaksi varsinkaan, kun komiikka perustuu lähinnä Peter Sellersin maneereihin kaksoisroolissa. Helsingin Sanomien Helena Ylänen piti puolestaan Sellersin roolitöitä pitkästä aikaa hauskoina ja inhimillisinä eikä pelkkään irvailuun sortuvina.
Esha Deol

| Esha Deol |
| --- | --- |
 Esha Deol vuonna 2007.
Henkilötiedot
Syntynyt: 2. marraskuuta 1981 (ikä 42) Bombay, Maharashtra, Intia
Ammatti:  näyttelijä
Vanhemmat:  Dharmendra Hema Malini
Puoliso:  Bharat Takhtani (vih. 2012)
Lapset:  2
Sukulaiset:  Sunny Deol (veli) Bobby Deol (veli) Abhay Deol (serkku)
Näyttelijä
Aktiivisena:  2002–
Aiheesta muualla
IMDb 
AllMovie
Esha Deol (s. 2. marraskuuta 1981 Bombay, Maharashtra, Intia) on intialainen näyttelijä. Hän esiintyy pääasiassa hindinkielisissä elokuvissa.
Deol aloitti näyttelijän uransa elokuvassa Koi Mere Dil Se Poochhe (2002), mistä hän voitti neljä palkintoa parhaana tulokkaana. Hänen ensimmäinen menestyselokuvansa oli Dhoom (2004).
Yksityiselämä

Deolin vanhemmat ovat näyttelijät Dharmendra ja Hema Malini. Hänellä on nuorempi sisar Ahana Deol. Hänellä on myös kaksi velipuolta, näyttelijät Sunny Deol ja Bobby Deol, ja kaksi sisarpuolta isänsä ensimmäisestä avioliitosta. Deol on isänsä puolelta punjabi ja äitinsä puolelta tamili. Hän on koulutettu odissi- ja bharatanatyam-tanssija.
Esha Deol kihlautui liikemies Bharat Takhtanin kanssa 12. helmikuuta 2012. He avioituivat Mumbaissa 29. kesäkuuta 2012. Parilla on kaksi tytärtä (s. 2017 ja 2019).
Filmografia

| Vuosi | Elokuva | Rooli | Muuta |
| --- | --- | --- | --- |
| 2002 | Koi Mere Dil Se Poochhe | Eisha Singh | Parhaan naistulokkaan Filmfare Awards -palkinto |
| 2002 | Na Tum Jaano Na Hum | Esha Malhotra |  |
| 2002 | Kyaa Dil Ne Kahaa | Esha |  |
| 2003 | Kucch To Hai | Tanya |  |
| 2003 | Chura Liyaa Hai Tumne | Tina Khanna |  |
| 2003 | LOC Kargil | Dimple |  |
| 2004 | Aayutha Ezhuthu | Geetha | Tamilinkielinen elokuva |
| 2004 | Yuva | Radhika |  |
| 2004 | Dhoom | Sheena |  |
| 2005 | Insan | Heena |  |
| 2005 | Kaal | Riya Thapar |  |
| 2005 | Main Aisa Hi Hoon | Maya Trivedi |  |
| 2005 | Dus | Neha |  |
| 2005 | No Entry | Pooja |  |
| 2005 | Shaadi No. 1 | Diya |  |
| 2006 | Pyare Mohan | Preeti |  |
| 2006 | Ankahee | Kavya Krishna |  |
| 2007 | Just Married | Ritika Khanna |  |
| 2007 | Darling | Geeta Menon |  |
| 2007 | Cash | Pooja |  |
| 2008 | Sunday |  | Erikoisesiintyminen laulussa ”Kashmakash” |
| 2008 |  Money Hai Toh Honey Hai |  | Erikoisesiintyminen laulussa ”Ta Na Na” |
| 2008 |  One Two Three | Jiya |  |
| 2008 |  Hijack | Saira |  |
| 2011 | Tell Me O Kkhuda | Tanya Kapoor |  |
| 2015 | Care of Footpath 2 | Meera | Kannadankielinen elokuva |
| 2015 | Kill Them Young | Meera |  |
| 2018 | Cakewalk | Shilpa Sen | Lyhytelokuva |
| 2021 | Ek Duaa | Abida | Lyhytelokuva |
Websarjat

| Vuosi | Sarja | Rooli |
| --- | --- | --- |
| 2022 | Rudra: The Edge of Darkness | Shaila ”Shai” Durrani Singh |
Aiheesta muualla

Wikimedia Commonsissa on kuvia tai muita tiedostoja aiheesta .
Esha Deol Internet Movie Databasessa. (englanniksi)
Esha Deol Allmoviessa (englanniksi)
Esha Deol häävastaanotollaan Bharat Takhtanin kanssa vuonna 2012.
Eumorpha labruscae

| Eumorpha labruscae |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Perhoset Lepidoptera
Alalahko::  Aitoperhoset Ditrysia
Yläheimo::  Kehrääjämäiset Bombycoidea
Heimo::  Kiitäjät Sphingidae
Alaheimo::  Macroglossinae
Suku::  Eumorpha
Laji::  labruscae
Kaksiosainen nimi
 Eumorpha labruscae  Linnaeus, 1758 
Katso myös
   Eumorpha labruscae Wikispeciesissä   Eumorpha labruscae Commonsissa 
Infobox OKNimi-testi OK: 
Eumorpha labruscae on kiitäjien heimoon kuuluva perhoslaji, jota tavataan suuressa osassa trooppista ja subtrooppista Amerikkaa.
Ulkonäkö ja koko

E. labruscae on siipien kärkiväliltään noin 11–12 senttimetriä. Etusiivet ovat vihreät, ja niiden keskiosassa on tummempi kolmionmutoinen alue.  Takasiipien pääväri on sininen ja musta, ja värit muodostavat tietynlaisen silmäkuvion. Siivissä on myös punainen viiva. Takasiipien reunat ovat keltaiset.
Eumorpha labruscae ♂
Eumorpha labruscae ♂ △
Eumorpha labruscae♀
Eumorpha labruscae  ♀ △
Levinneisyys

E. labruscae on levinnyt laajalle alueelle trooppisessa ja subtrooppisessa Amerikassa. Pohjoisessa sitä tavataan Floridassa, Mississippissä, Texasin eteläosissa ja Arizonassa. Sieltä levinneisyysalue jatkuu Meksikon ja Väli-Amerikan kautta Etelä-Amerikkaan ja aina Argentiinaan asti.
Ählämä-suntraa

| ”Ählämä-suntraa / Totuuden kasvot” Anita Hirvonen |
| --- | --- | --- |

Singlen tiedot
 A-puoli: ”Ählämä-suntraa”
 Julkaistu: 1985
 Tyylilaji: iskelmä
 Kesto: 03.12
 Levy-yhtiö: CBS
muut singlet
|   | ”Ählämä-suntraa / Totuuden kasvot”  |   |
Ählämä-suntraa on iskelmätaiteilija Anita Hirvosen single vuodelta 1985. Kappaleen sävelsi Esko Koivumies ja sanoitti Chrisse Johansson. Singlen b-puolena on "Totuuden kasvot", jonka sävelsi Jukka Koivisto ja sanoitti Johansson. Singlen molemmat puolet julkaistiin Anita Hirvosen kokoelma-albumilla Parhaat (1985).
"Ählämä-suntraa" kertoo tapahtumista turkkilaisessa saunassa. Se ei ole juurikaan päätynyt Anita Hirvosen myöhemmille kokoelmalevyille, kuten ei myöskään singlen b-puoli. Kappaleita ei ole julkaistu Anita Hirvosen studioalbumeilla..
Égkomi (Nikosia)

| Égkomi Égkomin kunta Έγκωμη Δήμος Έγκωμης |
| --- | --- |
 Égkomi
 Koordinaatit: 35°09′33″N, 33°19′04″E 
Valtio:   Kypros
Alue:  Nikosia
Hallinto:  
 – Asutustyyppi:  kaupunki ja kunta
Väkiluku (2011):  18 010
Aikavyöhyke:  UTC+2
 – Kesäaika:  UTC+3
 
 engomi.org 
Infobox OKVirheellinen NIMI-arvo: 
Égkomi (kreik. Έγκωμη) on kaupunki ja kunta (Δήμος Έγκωμης, Dímos Égkomis) Nikosian alueella Kyproksen tasavallassa Kyproksen saarella. Se kuuluu Nikosian esikaupunkeihin, ja sen väkiluku on 18 010 (2011).
Égkomissa sijaitsee muun muassa Nikosian yliopisto sekä useita suurlähetystöjä. Nikosian Égkomia ei tule sekoittaa Famagustan lähellä sijaitsevaan pienempään Égkomin kylään, joka tunnetaan ennen kaikkea pronssikautisen kaupungin arkeologisena kohteena (usein translitteroituna Enkomi).